CELEX: 62016CN0291
Language: et
Date: 2016-05-23 00:00:00
Title: Kohtuasi C-291/16: Eelotsusetaotlus, mille on esitanud Juzgado de lo Mercantil n.° 8 de Barcelona (Hispaania) 23. mail 2016 – Schweppes, S.A. versus Exclusivas Ramírez S.L. jt

22.8.2016   
            
            
               ET
            
            
               Euroopa Liidu Teataja
            
            
               C 305/13
            
         Eelotsusetaotlus, mille on esitanud Juzgado de lo Mercantil n.o 8 de Barcelona (Hispaania) 23. mail 2016 – Schweppes, S.A. versus Exclusivas Ramírez S.L. jt
   (Kohtuasi C-291/16)
   (2016/C 305/19)
   Kohtumenetluse keel: hispaania
   
      Eelotsusetaotluse esitanud kohus
   
   Juzgado de lo Mercantil n.o 8 de Barcelona
   
      Põhikohtuasja pooled
   
   
      Hageja: Schweppes, S.A.
   
      Kostjad: Exclusivas Ramírez S.L., Red Paralela S.L., Carboniques Montaner S.L., Orangina Schweppes Holding BV ja Schweppes International Ltd
   
      Eelotsuse küsimused
   
   
               1.
            
            
               Kas Euroopa Liidu toimimise lepingu (1) artikliga 36, direktiivi 2008/95/EÜ (2) artikli 7 lõikega 1 ja direktiivi (EL) 2015/2436 (3) artikli 15 lõikega 1 on kooskõlas, et ühes või mitmes liikmesriigis kaubamärgi omanik takistab kolmandale isikule kuuluva identse või praktiliselt identse kaubamärgiga ja teisest liikmesriigist pärit toodete paralleelimporti või turustamist, kui nimetatud omanik on edendanud kaubamärgi üldist ja selle liikmesriigiga seonduvat kujutist, millest pärinevad tooted, mille [importimist] ta tahab keelata?
            
         
               2.
            
            
               Kas Euroopa Liidu toimimise lepingu artikliga 36, direktiivi 2008/95/EÜ artikli 7 lõikega 1 ja direktiivi (EL) 2015/2436 artikli 15 lõikega 1 on kooskõlas toote müük ELis kaubamärgiga, mis on üldtuntud, kui registreeritud omanikud on säilitanud kogu Euroopa Majanduspiirkonnas kaubamärgi üldkujutise, mis tekitab keskmisel tarbijal segadust selles, milliselt ettevõtjalt toode pärineb?
            
         
               3.
            
            
               Kas Euroopa Liidu toimimise lepingu artikliga 36, direktiivi 2008/95/EÜ artikli 7 lõikega 1 ja direktiivi (EL) 2015/2436 artikli 15 lõikega 1 on kooskõlas, et identsete või sarnaste siseriiklike kaubamärkide omanik eri liikmesriikides on vastu tema kaubamärgiga identse või sarnase kaubamärgiga tähistatud toodete importimisele liikmesriiki, kus tema on kaubamärgi omanik, sellisest liikmesriigist, kus ta ei ole omanik, kui vähemalt ühes teises liikmesriigis, kus ta on kaubamärgi omanik, on ta andnud sõnaselge või vaikiva nõusoleku nende samade toodete importimiseks?
            
         
               4.
            
            
               Kas direktiivi 2008/95/EÜ artikli 7 lõikega 1, direktiivi (EL) 2015/2436 artikli 15 lõikega 1 ja Euroopa Liidu toimimise lepingu artikliga 36 on kooskõlas, et ühe liikmesriigi kaubamärgi X omanik A on vastu nimetatud kaubamärgiga tähistatud toodete importimisele, kui need tooted pärinevad teisest liikmesriigist, kus on kaubamärgiga X identse kaubamärgi (Y) registreerinud teine omanik B, kes seda turustab, ja:
               
                           —
                        
                        
                           nendel kahel omanikul A ja B on tihedad äri- ja majandus- ehkki mitte otseselt sõltuvussuhted kaubamärgi X ühiseks kasutamiseks ärilisel eesmärgil;
                        
                     
                           —
                        
                        
                           need kaks omanikku A ja B järgivad kooskõlastatud kaubamärgistrateegiat, edendades teadlikult asjaomase üldsuse jaoks kaubamärgi ühtset ja üldist väliskuju ehk kujutist; või
                        
                     
                           —
                        
                        
                           omanikul A ja B on tihedad äri- ja majandus- ehkki mitte otseselt sõltuvussuhted kaubamärgi X ühiseks kasutamiseks ärilisel eesmärgil ja lisaks järgivad nad kooskõlastatud kaubamärgistrateegiat, edendades teadlikult asjaomase üldsuse jaoks ühtset ja üldist väliskuju ehk kujutist?
                        
                     
         
      (1)  EÜT C 202, 7.6.2002.
   
      (2)  Euroopa Parlamendi ja nõukogu 22. oktoobri 2008. aasta direktiiv 2008/95/EÜ kaubamärke käsitlevate liikmesriikide õigusaktide ühtlustamise kohta (ELT L 299, lk 25).
   
      (3)  Euroopa Parlamendi ja nõukogu 16. detsembri 2015. aasta direktiiv (EL) 2015/2436 kaubamärke käsitlevate liikmesriikide õigusaktide ühtlustamise kohta (ELT L 336, lk 1).